১১তম আইফা পুরস্কার
১১তম আইফা পুরস্কার, আনুষ্ঠানিকভাবে ১১তম আন্তর্জাতিক ভারতীয় চলচ্চিত্র অ্যাকাডেমি পুরস্কার অনুষ্ঠানে ২০০৯ সালের সেরা হিন্দি চলচ্চিত্রগুলোকে সম্মানিত করা হয়। এটি ২০১০ সালের ৩ থেকে ৫ই জুন অনুষ্ঠিত হয়। আনুষ্ঠানিক অনুষ্ঠানটি ২০১০ সালের ৫ই জুন শ্রীলঙ্কার কলম্বোর সুগাথাদাসা স্টেডিয়ামে অনুষ্ঠিত হয়। অনুষ্ঠান চলাকালীন ২৩টি প্রতিযোগিতামূলক বিভাগে আইফা পুরস্কার প্রদান করা হয়। অনুষ্ঠানটি ভারতে এবং আন্তর্জাতিকভাবে স্টার প্লাসে টেলিভিশনে সম্প্রচারিত হয়। অনুষ্ঠানটি সঞ্চালনা করেন বোমান ইরানি, রিতেশ দেশমুখ ও লারা দত্ত । সম্পর্কিত ইভেন্টে, আইফা মিউজিক এবং ফ্যাশন এক্সট্রাভাগানজা ২০১০ সালের ৪ঠা জুন বন্দরনায়েকে মেমোরিয়াল ইন্টারন্যাশনাল কনফারেন্স হলে অনুষ্ঠিত হয়। ইভেন্ট চলাকালীন, বিজয়ীদের হাতে সমস্ত কারিগরি বিভাগের পুরস্কার তুলে দেওয়া হয়। থ্রি ইডিয়টস এই আসরে সর্বাধিক ২২টি মনোনয়ন লাভ করে, তারপরে লাভ আজ কাল ১২টি এবং কমিনে ও পা ৯টি মনোনয়ন লাভ করে। এই অনুস্থানে থ্রি ইডিয়টস শ্রেষ্ঠ চলচ্চিত্র, শ্রেষ্ঠ পরিচালক (রাজকুমার হিরানি), শ্রেষ্ঠ অভিনেত্রী (কারিনা কাপুর), শ্রেষ্ঠ পার্শ্ব অভিনেতা (শরমন যোশী) ও শ্রেষ্ঠ খল অভিনেতা (বোমান ইরানি)-সহ সর্বাধিক ১৬টি পুরস্কার অর্জন করে। অন্যান্য বিজয়ী চলচ্চিত্র হল আলাদিন, লাভ আজ কাল এবং পা ৩টি পুরস্কার, এবং অল দ্য বেস্ট: ফান বিগিন্স, দিল্লি–৬, দেব.ডি, কাল কিসনে দেখা, কমিনে ওওয়েক আপ সিড ১টি পুরস্কার।